4. Go tlile bjang gore lapa la Jehofa la legohleng le akaretše batho? 6 Ka tsela e e tshwanang, Jehofa o bontshitse gore o a fetofetoga gore a diragatse boikaelelo jwa gagwe jwa kwa tshimologong. E re ka a akanyetsa kgololesego ya go itlhophela e dibopiwa tsa gagwe tse di botlhale di nang le yone, o nna a iketleeleditse go fetola tsela e a diragatsang boikaelelo jwa gagwe ka yone. Ka sekai, mma re sekaseke kafa Jehofa a diragatsang boikaelelo jwa gagwe ka gone malebana le Losika lo lo solofeditsweng. Kwa tshimologong, Jehofa o ne a bolelela batho ba babedi ba ntlha: “Atang lo ntsifale lo tlatse lefatshe lo bo lo le fenye.” (Gen. 1:28) A boikaelelo jo a neng a bo buile bo ile jwa kgorelediwa ke botsuolodi jwa kwa tshimong ya Edene? Le e seng! Jehofa o ne a tsaya kgato ka bonako ka boemo joo jo bo fetogileng ka go dirisa “tsela” e nngwe go diragatsa boikaelelo jwa gagwe. O ne a bolelelapele go nna gone ga “losika” lo lo neng lo tla dirolola tshenyo e e bakilweng ke batsuolodi.—Gen. 3:15; Baheb. 2:14-17; 1 Joh. 3:8.